Kilpailuohjeet
Oravacup ke 19.8.2026 Kiukainen  
Säännöt
Kilpailussa noudatetaan SSL:n sääntöjä, Oravacupin sääntöjä sekä järjestäjän laatimia kilpailuohjeita. Tämä verkkosivujen kilpailuohje on lopullinen kilpailun alkaessa.
Opastus, pysäköinti ja kilpailukeskus
Opastus kilpailukeskukseen on Niitynrinnantieltä ja Hiirijärventieltä Harjavallassa. Pysäköinti peltopaikoituksena, josta matkaa kilpailukeskukseen n. 400m. Osallistujien toivotaan välttävän Metsäkulmantien käyttöä. Opasteet ovat paikoillaan keskiviikkona 19.8. noin klo 16.00 alkaen. Kuntosuunnistuksen ilmoittautuminen ja maksun infoon, josta myös lähtö. Karttamaksu 7 €.
Maali sijaitsee kilpailukeskuksessa.
Kartta
Tulostekartta mittakaavassa 1:7500, käyräväli 2,5 m. Kartta muovisuojuksessa. Kartta ajantasaistettu 8/2026. Rastinmääritteet kartassa, ei irtomääritteitä. 
Maasto
Kilpailumaasto on pieni, peltoihin ja teihin rajoittuva hyväkulkuinen kangasmaasto. Alue tarjoaa lapsille ja nuorille turvallisen suunnistusympäristön.
Mallirasti ja viitoitus
Mallirasti sijaitsee kilpailukeskuksessa. Rastireitti on viitoitettu metsään yhtenäisellä näkyvällä valkoisella nauhalla. Viitoitus on piirretty karttaan yhtenäisellä oranssilla viivalla. Tukireittisarjojen karttaan on viitoitus piirretty yhtenäisellä oranssilla viivalla. Rastit pitää kiertää numerojärjestyksessä.
Lähtö
Kaikilla sarjoilla sama lähtöpaikka, jonne on matkaa kilpailukeskuksesta 200 metriä. ns. vapaat lähtöajat. Lähtö avoinna klo 18.00–19.00.
 Lähtöpaikalla siirryt haluamallasi hetkellä rajatulle lähtöalueelle, jossa tarkistetaan nimi, emit ja sarja. K-piste sijaitsee lähdössä. Käytössä Samalle radalle lähtevien lähtöväli vähintään minuutti. Lähtiessä varmista Emit-kortin nollaus (min. kolme vilkahdusta). Aika lähtee, kun nostat kortin leimasimesta. 
• RR-sarjojen suunnistajat saavat opastuksen, jonka jälkeen kilpailija saa katsoa minuutin karttaa. Tämän jälkeen tapahtuu Emit-kortin nollaus ja suoritus alkaa.
• TR, H/D 12–14 sarjat saavat ottaa kartan ja tutkia sitä minuutin, nollaavat Emit-kortin ja lähtevät maastoon.
• H/D 16 ja kuntosarjat ottavat kartan ämpäristä vasta Emit-kortin nollauksen jälkeen ja lähtevät maastoon.
Leimaus
EMIT-leimaus. Mikäli ilmoittautumistiedoista puuttuu Emit-kortin numero, kilpailun järjestäjä on varannut kilpailijalle vuokrakortin hintaan 3 €. Vuokrakortti noudettavissa infosta. Laina-Emit palautetaan maalissa. Palauttamattomasta kortista peritään 70 €. Mikäli lähtölistoissa väärä Emit-numero tai kilpailusarja, muutokset tehtävä omatoimisesti kilpailun infoon.
Rastit
Kaikilla rasteilla on valko-oranssi rastilippu sekä leimasin. Rastireitin rastit on merkitty sekä leimasimiin ja rastilippuihin koodeilla RR1, RR2, RR3 jne. Muiden sarjojen rasteilla rastikoodit vain leimasimissa. Rasteja on maastossa lähekkäin, muista tarkistaa koodit.
Maali ja maalileimaus
Kaikilla sarjoilla on sama maali. Viimeiseltä rastilta on viitoitus maaliin. Käytössä on maalileimaus, joten muista leimata myös maaliviivalla. Maalikarsinasta poistutaan leimantarkistukseen. Kartat saa pitää; muista reilu peli. Keskeyttäneiden ilmoittauduttava maalissa. Kaikki saavat leimantarkistuksen jälkeen osallistujapalkinnon.

Sarjat ja matkat

Palkinnot
Maalissa kaikki osallistujat palkitaan.
Tulokset
Hiisirastin sivulla www.hiisirasti.fi
